CELEX: 62018CN0271
Language: lt
Date: 2018-04-19 00:00:00
Title: Byla C-271/18 P: 2018 m. balandžio 19 d. Slovakijos Respublikos pateiktas apeliacinis skundas dėl 2018 m. vasario 5 d. Bendrojo Teismo (antroji kolegija) priimto sprendimo byloje T-216/15 Dôvera zdravotná poisťovňa / Europos Komisija

201807060201993652018/C 259/292712018CJC25920180723LT01LTINFO_JUDICIAL20180419202121Byla C-271/18 P: 2018 m. balandžio 19 d. Slovakijos Respublikos pateiktas apeliacinis skundas dėl 2018 m. vasario 5 d. Bendrojo Teismo (antroji kolegija) priimto sprendimo byloje T-216/15 Dôvera zdravotná poisťovňa / Europos Komisija
   
 ---documentbreak--- C2592018LT2010120180419LT00292012122018 m. balandžio 19 d. Slovakijos Respublikos pateiktas apeliacinis skundas dėl 2018 m. vasario 5 d. Bendrojo Teismo (antroji kolegija) priimto sprendimo byloje T-216/15 Dôvera zdravotná poisťovňa / Europos Komisija
   
   (Byla C-271/18 P)2018/C 259/29Proceso kalba: anglų
      Šalys
   
   
      Apeliantė: Slovakijos Respublika, atstovaujama B. Ricziová
   
      Kitos proceso šalys: Dôvera zdravotná poisťovňa, a.s., Union zdravotná poisťovňa, a.s., Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
            —
         
         
            panaikinti 2018 m. vasario 5 d. Bendrojo Teismo sprendimą byloje T-216/15, Dôvera zdravotná poisťovňa a.s / Europos Komisija, kuriuo Bendrasis Teismas patenkino Dôvera zdravotná poisťovňa a s. ieškinį;
         
      
            —
         
         
            atmesti Dôvera zdravotná poisťovňa a s. ieškinį, nes jis nepagrįstas; ir
         
      
            —
         
         
            priteisti iš Dôvera zdravotná poisťovňa a.s. ir Union zdravotná poisťovňa a.s. bylinėjimosi išlaidas.
         
      Papildomai, jei Teisingumo Teismas nuspręs, kad neturi pakankamai informacijos priimti galutinį sprendimą byloje, Slovakijos Respublika Teisingumo Teismo prašo:
   
            —
         
         
            panaikinti 2018 m. vasario 5 d. Bendrojo Teismo sprendimą byloje T-216/15, Dôvera zdravotná poisťovňa a.s / Europos Komisija, kuriuo Bendrasis Teismas patenkino Dôvera zdravotná poisťovňa a s. ieškinį;
         
      
            —
         
         
            grąžinti bylą Bendrajam Teismui, kad priimtų sprendimą byloje; ir
         
      
            —
         
         
            bylinėjimosi išlaidų klausimo nagrinėjimą atidėti.
         
      
      Apeliacinio skundo pagrindai ir pagrindiniai argumentai
   
   Grįsdama savo apeliacinį skundą Slovakijos Respublika nurodo keturis pagrindus, pateisinančius skundžiamo Bendrojo Teismo sprendimo panaikinimą:
   
            1.
         
         
            Pirmasis pagrindas susijęs su tuo, kad Slovakijos Respublika teigia, kad skundžiamame sprendime Bendrasis Teismas viršijo savo teisminės kontrolės įgaliojimus, kuriuos jis turi dėl Europos Komisijos sprendimų valstybės pagalbos srityje. Suformuota Teisingumo Teismo praktika šiuo klausimu yra aiški ir Slovakijos Respublikos teigimu, jos šiuo atveju nesilaikyta. Slovakijos Respublika teigia, kad skundžiamame sprendime Bendrasis Teismas nepaisė plačios Europos Komisijos diskrecijos dėl sudėtingų ekonominių vertinimų ir nenustatė, kad Europos Komisija padarė akivaizdžią vertinimo klaidą, o paprasčiausiai Komisijos vertinimą pakeitė savu, visiškai priešingu, ir taip viršijo savo teisinės kontroliuos įgaliojimus.
         
      
            2.
         
         
            Antrasis pagrindas susijęs su tuo, kad Slovakijos Respublika teigia, jog Bendrasis Teismas skundžiamame sprendime dviem klausimais iškraipė jam pateiktus įrodymus ir iš esmės klaidingai įvertino faktus; šios klaidos aiškiai matomos iš bylos medžiagos dokumentų. Tariamas įrodymų iškraipymas susijęs, viena vertus, su pelno elementu ir, kita vertus, su konkurencijos Slovakijos privalomojo sveikatos draudimo sistemoje elementu.
         
      
            3.
         
         
            Trečiasis pagrindas susijęs su tuo, kad Slovakijos Respublika teigia, jog skundžiamame sprendime Bendrasis Teismas padarė teisės klaidą teisiškai kvalifikuodamas Slovakijos privalomojo sveikatos draudimo sistemą ir taip pažeisdamas SESV 107 straipsnio 1 dalį ir teisinio saugumo principą. Skundžiamas sprendimas prieštarauja ankstesnei Teisingumo Teismo jurisprudencijai, susijusiai su socialinės apsaugos sistemomis. Konkrečiai, Bendrasis Teismas i) pasisakė priešingai nei Teisingumo Teismas ankstesnėse panašiose bylose; ii) pasisakė taip pat, kaip Teisingumo Teismas ankstesnėse kitokiose bylose ir iii) nesilaikė pagrindinio ankstesnės Teisingumo Teismo jurisprudencijos principo, pagal kurį konkrečios socialinės apsaugos sistemos kvalifikavimas priklauso nuo jos dominuojančių charakteristikų.
         
      
            4.
         
         
            Galiausiai, ketvirtasis pagrindas susijęs su tuo, kad Slovakijos Respublika teigia, jog skundžiamame sprendime yra daug trūkumų, kurie pateisina Teisingumo Teismo jo panaikinimą. Konkrečiai, i) Bendrasis Teisimas visiškai nepaaiškino kai kurių savo išvadų ir požiūrio (be kita ko, ypač reikšmingų); ii) dauguma skundžiamo sprendimo motyvų yra nevienareikšmiai, o Bendrasis Teismas šiuose motyvuose sau prieštarauja ir iii) Bendrasis Teismas skundžiamo sprendimo motyvuose neatsižvelgė į reikšmingus Komisijos ir Slovakijos Respublikos argumentus. Todėl Bendrasis Teismas pažeidė pareigą motyvuoti, kylančią iš Europos Sąjungos Teisingumo Teismo statuto 36 straipsnio, kartu su 53 straipsnio 1 dalimi.